เลือกผู้ชนะ
31 พฤษภาคม 2565

เลือกผู้ชนะ
กำไรของตลาด 1Q65 เพิ่มขึ้น 11% QoQ และ 7% YoY
หุ้นภายใต้การวิเคราะห์ของ KS รายงานกำไรรวม 1Q65 ที่ 2.38 แสนลบ. (เพิ่มขึ้น 11% QoQ และ 7% YoY) สูงกว่าประมาณการของตลาด 5% ขณะที่ประมาณ 60% ของบริษัททั้งหมดทำผลงานได้ดีกว่าประมาณการกำไร
-กลุ่มธนาคาร พลังงาน ชิ้นส่วนอิเล็กทรอนิกส์ การแพทย์ ปิโตรเคมี ที่อยู่อาศัย และสาธารณูปโภค รายงานกำไร 1Q65 ที่แข็งแกร่ง
-กลุ่มท่องเที่ยว Office REITs ICT และกองทุนโครงสร้างพื้นฐาน รายงานกำไร 1Q65 ที่น่าผิดหวัง
-กลุ่มธุรกิจการเกษตรและอาหาร อสังหาริมทรัพย์เชิงพาณิชย์ นิคมอุตสาหกรรม และปิโตรเคมี รายงานผลประกอบการที่แข็งแกร่งกว่าคาดใน 1Q65
-กลุ่ม ICT Office REITs ท่องเที่ยว รวมถึงสื่อและสิ่งพิมพ์ กำไร 1Q65 ต่ำกว่าคาด
-กลุ่มการแพทย์ พลังงาน และการขนส่ง ทำกำไรรวมทั้งปีดีกว่าประมาณการ (กำไร 1Q65 >30% ของประมาณการทั้งปีหรือมีแนวโน้มที่ดีขึ้นในช่วงครึ่งหลังของปี 2565)
-กลุ่มผู้รับเหมาก่อสร้าง ICT กองทุนโครงสร้างพื้นฐาน สื่อและสิ่งพิมพ์ และ Office REIT ทำกำไรรวมทั้งปีแย่กว่าประมาณการ (กำไร 1Q65 <20% ของประมาณการทั้งปีหรือมีแนวโน้มที่อ่อนแอลงในช่วงครึ่งหลังของปี 2565)
แนวโน้มของกลุ่มธุรกิจ 2Q65
เราคาดว่ากลุ่มบริการ (ธนาคาร การเงิน พาณิชย์ อสังหาฯ เชิงพาณิชย์ การแพทย์ สื่อและสิ่งพิมพ์ ท่องเที่ยว ขนส่ง ICT และสถานีบริการน้ำมัน) จะรายงานกำไร 2Q65 ที่ดีขึ้นจากการกลับมาเปิดภาคเรียน ประชาชนกลับไปทำงานที่สำนักงาน จำนวนนักท่องเที่ยวขาเข้าที่เพิ่มขึ้นจากการผ่อนปรนข้อจำกัดการเดินทางเข้าประเทศ การกลับมาเปิดสถานบันเทิงอีกครั้งและช่วงไฮซีซั่นของการเดินทางในยุโรป
ขณะที่อัตราเงินเฟ้อที่เพิ่มขึ้นจากความขัดแย้งระหว่างรัสเซีย-ยูเครนและการหยุดชะงักของห่วงโซ่อุปทานจากการระบาดของโควิด-19 ในจีน น่าจะส่งผลกระทบต่อต้นทุนการผลิต/การขนส่งสำหรับเกษตรกรและผู้ผลิตใน 2Q65 (กลุ่มธุรกิจเกษตรและอาหาร ยานยนต์ บรรจุภัณฑ์ ปิโตรเคมี วัสดุก่อสร้าง สาธารณูปโภค และชิ้นส่วนอิเล็กทรอนิกส์) ผลกระทบสุทธิจะขึ้นอยู่กับอำนาจการกำหนดราคาของบริษัทในการปรับขึ้นราคาขายเพื่อบรรเทาต้นทุนที่สูงขึ้น
กลุ่มอสังหาฯ คาดว่าจะรายงานกำไร 2Q65 ที่อ่อนแอลงเล็กน้อย QoQ และ YoY จากฐานที่สูงเมื่อปีที่แล้ว และเป็นช่วงนอกฤดูกาลท่องเที่ยว ขณะเดียวกัน กลุ่มที่เกี่ยวข้องกับสินค้าโภคภัณฑ์ (เช่น สำรวจและผลิตปิโตรเลียม หรือ E&P โรงกลั่น ถ่านหิน, สินค้าเทกอง ชิปปิ้ง และผลิตภัณฑ์ทางการเกษตร) น่าจะรายงานกำไร 2Q65 ที่ดีขึ้น (YoY) จากราคาพลังงาน ส่วนต่างการกลั่น และราคาสินค้าเกษตรที่ปรับตัวสูงขึ้น ท่ามกลางอุปทานที่ตึงตัว การควบคุมการส่งออกอาหารที่เข้มงวดขึ้น และ มาตรการกระตุ้นเศรษฐกิจของรัฐบาลจีนและการใช้จ่ายด้านโครงสร้างพื้นฐาน
คาดว่าหุ้นที่มีแนวโน้มดีขึ้น 2Q65 และช่วงครึ่งหลังของปี 2565 จะทำผลงานได้ดีกว่าตลาด
เราเลือกหุ้นที่มีแนวโน้มกำไร 2Q65 และแนวโน้มทั้งปีดีขึ้น รวมถึงมี upside จากราคาเป้าหมายของเรา (>15%) ได้แก่ SHR CENTEL CPALL BJC SAWAD MTC CHAYO HENG ORI JWD และ DTAC
KS #KSecurities #หุ้น #ลงทุน #INVESTMENT #Strategy #2Q65
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp